"Баламның сәламәтләнүенә бик өметләнәм..."

	Газетабызда ярдәмгә мохтаҗ, кыен хәлдә калган гаиләләр, авыру кешеләр  турында еш язабыз. Аларның сәламәтлеген ныгытыр өчен матди ярдәм күрсәтү нияте белән хәйрия концертлары, ярминкәләр оештыру матур һәм игелекле гадәткә әверелде. 	 “Кайсыгызның кулы җылы?” сәхифәсендә кешеләрнең язмышларын гына бәян итеп калмыйча, аларга кулдан килгәнчә ярдәм кулы да сузарга тырышабыз. Укучыларыбыз бер генә язмышка да битараф калмый.“Игълан  тактасы”нда белдерү чыгуга, изге күңелле кешеләр элемтәгә керә. Акча күчерүчеләр дә, кием һәм ризык белән ярдәм итүчеләр дә бар. Без исә мохтаҗлар белән игелекле укучыларыбыз арасында һәрчак күпер салырга риза. Быел газетабыз оешканга 100 ел тула. Юбилей елында да эшебезне дәвам итәргә, кешеләргә өмет биреп, ярдәм кулы сузуны дәвам итәчәкбез. Сезнең ярдәм белән, әлбәттә, хөрмәтле укучыларыбыз! 
	---	
Ватаным Татарстан

	№ --- | 07.01.2018	


